इसी क्रम में उन्हें वरदान टीवी के मैनेजिंग डायरेक्टर आचार्य रामगोपाल शुक्ला ने अपने चैनल में आकर अध्यात्म को लेकर एक साक्षात्कार देने का अनुरोध किया. वरदान चैनल को लांच कराने वाले आचार्य शुक्ला ने कई नए प्रयोग किए हैं. वे इस चैनल में ऐसे युवाओं का इंटरव्यू बिलकुल निःशुल्क प्रसारित करते हैं जिन्होंने अपनी जिंदगी में एक मुकाम हासिल किया हो और जो अध्यात्म को लेकर अपना एक खास किस्म का दर्शन रखते हों. शून्य से शिखर और वरदान मंच जैसे कार्यक्रम इसी मकसद के लिए होते हैं. इन्हीं कार्यक्रम के लिए आलोक सांवल का इंटरव्यू रिकार्ड हुआ और आज सुबह आठ बजे प्रसारित भी हुआ जिसे वरदान की वेबसाइट पर भी लाइव देखा गया.